
1. Érd Megyei Jogú Város Önkormányzata 2009. október 29-i időponttal a jogelőd szervezettel, ( ÉRD-LÉT Kft.) Üzemeltetési szerződést kötött, a Város tulajdonát képező és természetben az Érd, Gárdonyi Géza u. 1/b. sz. alatt lévő Tanuszoda komplett, mindenre kiterjedő üzemeltetésére. Az Üzemeltető által nyújtott szolgáltatásnak ki kell terjednie:

· a létesítmény valamennyi műszaki rendszerének előírásszerű működtetésére
· a létesítmény előírásoknak megfelelő működéséhez szükséges minden feltétel biztosítására, illetve teljesítésére
· a létesítmény megfelelő őrzésére
· a létesítmény valamennyi részének tisztántartására, használatra alkalmas állapotban tartására, a keletkezett hulladékok elszállítására, ártalmatlanítására
· az üzemeltetéssel kapcsolatos valamennyi adminisztrációs feladat elvégzésére, és jelentési kötelezettség teljesítésére
· a hasznosítással kapcsolatos valamennyi feladat elvégzésére
· a belépődíjak és a létesítmény hasznosításából származó díjak beszedésére
· évente meghatározott számú általános iskolai tanuló és nagycsoportos óvodai gyermek számára az úszásoktatás feltételeinek biztosítására
· az esedékes vízpróbák végrehajtására, a működési szabályzat elkészítésére, engedélyeztetésére, folyamatos karbantartására
· az üzemeltetési tevékenységre vonatkozó felelősségbiztosítás megkötésére 
· az építési dokumentációban nem szereplő és a tanuszoda működéséhez szükséges eszköz, berendezés, gép, telefonrendszer és internetes elérhetőség megteremtésére, létesítésére, üzemeltetésére és a szükséges pótlására
· az átadásra kerülő Önkormányzati vagyon kapcsán az állag-, és környezet védelme, a vonatkozó jogszabályok, szabványok, hatósági, szakhatósági és műszaki előírások 
(különösen a közegészségügyi, érintésvédelmi, tűzvédelmi, munkavédelmi) szerinti üzemeltetésének biztosítására
   
A felsorolt üzemeltetési feladatokat elsősorban saját munkavállalókkal végezzük. A személyzet szakmai kiválasztása, munkába állítása, teljes egészében korábban megtörtént. Az alkalmazottak személyi kiadásait, alapbérét, ruházati költségét, közlekedési költségtérítését, étkezési hozzájárulását, a munkabérek adóvonzatait, járulékait, a csatolt pénzügyi terv kiadások táblázatán részletesen szerepeltetjük. A tervezett készletbeszerzések és szolgáltatások díjszükségletét ugyanezen táblázat részletesen tartalmazza.

A különleges szakképzettségeket igénylő közreműködőket, - ilyenek a munka- és tűzvédelmi feladatok, gyengeáramú hálózatfenntartás, könyvvizsgálat, jogi képviselet, foglalkozás egészségügyi orvosi ellátás, stb. – alvállalkozásba adással oldjuk meg. Az alvállalkozói teljesítések kiadási vonzatait a vonatkozó táblázatban ugyancsak szerepeltettük.
A Tanuszoda üzemeltetése során bevételeink elsősorban a létesítményt igénybevevők

· belépő -, bérlet díj bevételéből
· vízfelület meghatározott időszakra való biztosításának, megváltási díjából
· reklámbevételből származik
A bevételek részletezését a vonatkozó táblázat tartalmazza.

A 2021. évi üzleti tervben számolnunk kellett a rendeletekbe foglalt, különböző kategóriájú minimálbérek emelkedésével, és a piacon tapasztalható munkabér emelkedéssel is. Elengedhetetlenné vált a munkavállalók bérének jelentős emelése, ezzel megakadályozva az elvándorlásukat. Sajnos iparági trend, hogy a kieső szaktudást igénylő pozíciókban (úszómester, uszodagépész) 3-6 hónap is eltelhet az új ember felvételéig, jelentős többlet költség, illetve magasabb bérköltség mellett. Hasonló jelenség miatt az alvállalkozóink is áremelése kényszerültek, melyek szintén többlet költségekkel járnak. A megemelkedett bér, járulék és alvállalkozói költségeinket a mellékelt táblázatokban szerepeltettük.
2022-ben a 703/2021 (XII.15.) számú Kormányrendelet értelmében kihirdetett minimálbér emelkedés miatt kiegészítjük az érintett munkavállalók bérét.

Érd MJV. Önkormányzata és az Érdi Városfejlesztési Kft. között 2015. január 30-án kötött 9/10200/1/2015. sz. Üzemeltetési szerződés II.1. pontjában a Gárdonyi Tanuszoda oktatómedence vízfelületének részleges megváltási díja és ugyanebben a szerződésben az úszómedence egy pályájának megváltási díja került elfogadásra. Az általános iskolás diákok kötelező oktatásának beindításával egyidejűleg, módosult a megváltás díja úgy, hogy oktatómedence napi további 2 órával, az úszómedence további egy pályának megváltási díjával kiegészült, a táblázatban feltüntetett mértékben. A fenti szerződés II.1. pontja lehetőséget biztosít arra, hogy az elszámolás tényleges igénybevétel alapján történjen.

2. Érd Megyei Jogú Város Önkormányzata a jogelőd társasággal 2009. december 01-én üzemeltetési szerződést kötött az Önkormányzat tulajdonában lévő Érd, Ercsi út 34. alatt található Sportpálya és hozzátartozó létesítmények komplett, mindenre kiterjedő üzemeltetésére. A létesítmény üzemeltetési feladatai a következőket foglalja magába:

· a létesítmény valamennyi műszaki rendszerének előírásszerű működtetését
· a létesítmény előírásoknak megfelelő működéséhez szükséges minden feltétel biztosítását, illetve teljesítését
· a létesítmény teljes körű karbantartását, beleértve a tervszerű megelőző karbantartást és a rendszeresen visszatérő nagyjavítást is
· a létesítmény megfelelő őrzését
· az üzemeltetési tevékenységre vonatkozó felelősségbiztosítás megkötését
· a létesítmény valamennyi részének tisztán, használatra alkalmas állapotban való fenntartását – beleértve a rendszeres fűnyírást, a téli hó eltakarítást és síkosság mentesítést – továbbá a keletkezett hulladékok elszállítását és ártalmatlanítását
· az üzemeltetéssel kapcsolatos valamennyi adminisztrációs feladat elvégzését és jelentési kötelezettség teljesítését
· a hasznosítással kapcsolatos valamennyi feladat elvégzését
· az általa szervezett eseményeken a belépődíjak és a hasznosításból származó díjak beszedését

A közvetlen karbantartási feladatokat (takarítás, pálya gondozás, karbantartás, időszakos fenntartás) saját alkalmazotti létszámmal és alvállalkozókkal oldjuk meg. Az alkalmazottak bérét, járulékát a pályagondozáshoz szükséges gépek üzemeltetési költségét és az egyéb kisebb javításokhoz szükséges anyag költségeket a csatolt kiadási táblázat tartalmazza. Az egyébként szükséges különösebb szakértelmet igénylő feladatokat tűz- és munkavédelemi, foglalkozás egészségügyi, rágcsáló irtási, kertészeti munkákat stb. itt is alvállalkozásba adással oldjuk meg. Az alvállalkozásban igénybe vett beszállítók várható költségeit a kiadási táblázatunkban szerepeltettük.

A Sportpálya területén korábban jelentős beruházást (locsolóhálózat, centerpálya felújítása, műfüves kispálya, stb.) hajtottunk végre. A pályaszint alatt beépített önműködő locsolóhálózat felhasznált vízmennyiségének költségét, tervezetünk tartalmazza.

A Sportpálya üzemeltetésével kapcsolatos korábbi bevételeink elsősorban, az általunk szervezett rendezvények bevételéből származtak. 

2014. évben az öltözőépület szennyvízét rákötöttük az időközben elkészült utcai közműcsatornára. A szennyvízcsatorna alapdíját, a szennyvízelvezetés és az elvezetett mennyiséggel arányos szennyvíz- és az áthárított vízterhelési díjat, tervezetünk tartalmazza.
 Érd MJV. Önkormányzat Közgyűlése 98/2014.(IV.24.) határozatában jóváhagyta a Magyar Labdarúgó Szövetség által meghirdetett Országos Pályaépítési Programra benyújtott pályázatát. A Magyar Labdarúgó Szövetséggel kötött együttműködési megállapodás 4-es mellékletének b. pontja alapján, különböző üzemeltetési feladatok megvalósítása visszakerült az Önkormányzathoz. A műfüves pálya elkészült, azt az MLSZ és a kivitelező képviselői az Érd MJV. Önkormányzat részére műszakilag, a garanciális jogok képviseletével együtt átadta. A labdarugó pálya folyamatos karbantartása indokolt, hogy minőségét megőrizve, hosszú évekig szolgálja a Város lakosságát. Az együttműködési szerződés teljesítését, az MLSZ helyszíni szemle keretében rendszeresen ellenőrzi. Érd Megyei Jogú Város Közgyűlése a 9/8862/2/2016. számú határozatában megbízta Társaságunkat a műfüves pálya üzemeltetésével, karbantartásával is. 
Az idei évben be kellett terveznünk, a sportpálya rekonstrukciójával kapcsolatos költségeket, amelyek a tavalyi évben nem valósultak meg. Jelentős felújítás vált szükségessé a létesítmény egész területén. A 2022. évre vonatkozó üzemeltetési és karbantartási feladatok ellátásának díját és költségét, az üzleti tervünk tartalmazza. 

3. Az Érd, Velencei út 39-41. szám alatti létesítmény Rendezvénycsarnoka 2013. augusztusában nyílt meg, azóta is működik. Az Uszoda megnyitásának, a Közép – Duna - Völgyi Környezetvédelmi, Természetvédelmi és Vízügyi Felügyelőség próbaüzemi eljárásának sikeres befejezése volt a feltétele. A próbaüzemi eljárást követően a Felügyelőség az engedélyét, 2014. márciusi határozatával kiadta. Ettől az időponttól, mind a Sportcsarnok, mind az Uszoda megszakítás nélkül, folyamatosan, naponta 6:00 és 21:00 óra közötti nyitvatartással, a lakosság, a sportolók és egyéb igénybe vevők rendelkezésére áll.  

Érd Megyei Jogú Város Önkormányzatának Közgyűlése a 214/2013.(IX.19.) számú határozatában döntött arról, hogy 10 éves időtartamra megbízza - közszolgáltatási szerződés keretében- az Érdi Városfejlesztési Kft-t., hogy szabadidős, és sport szolgáltatásokat lásson el, különös tekintettel a sportról szóló 2004. évi I. törvény 55. § - ában, valamint az alapító okiratban és a város sportkoncepciójában foglaltakra, valamint elsősorban az általa haszonbérletbe vett ÉRD Aréna, uszoda, sport- és rendezvénycsarnokban.  Érd Megyei Jogú Város Önkormányzata és az Érdi Városfejlesztési Kft. között, 2013. év decemberében, Közszolgáltatási szerződés megkötésére került sor. A megkötött Közszolgáltatási Szerződés ez évre igényelt, szükséges működtetési költségeit, bevételeinek összegét és ütemezését a 2022. évi üzleti tervezetünk magában foglalja és tartalmazza.

4. A korábbi pontokban jelzett várható munkabér emelkedéseken és az alvállalkozói áremelkedéseken túl, figyelembe kellett vennünk, hogy a létesítmények technológiai berendezései mintegy 10 éve kerültek beépítésre. Javításuk csak korlátozott formában lehetséges, mert a gyártóművi raktárkapacitások elavultak, amortizálódtak. A javítások az esetek többségében, új gépek, berendezések, és technológiai gépek beépítésével lehetségesek, melynek kihatásait, a pénzügyi tervünk tartalmazza. 

2022. évben is fokozott figyelmet fordítunk a COVID-19 vírus okozta járványhelyzettel kapcsolatos megelőző intézkedésekre, mind munkavállalóink, mind vendégeink tekintetében.


5.  Az Érd Megyei Jogú Város Közgyűlése a 348/2011. (IX.30.) KGY határozatában döntött és a Városközpont akcióterülete attraktivitásának, valamint funkcionális működésének fejlesztése pályázat nyomán megvalósult létesítmények, berendezések karbantartásáról, üzemeltetéséről. A Közgyűlés megbízta Társaságunkat, az elkészült sétány és külső létesítmények tekintetében az alábbi feladatokkal:

· külső térvilágítás, elektromos hálózat üzemeltetése
· szökőkút, vízgépház, locsolóhálózat folyamatos üzemének fenntartása, téli időjárás előtt a rendszer víztelenítése, téli – nyári üzemmódba való átállítása
· megfelelő szerződés szerinti őrzése
· a kiállítási pavilon rendszerbe állítása és folyamatos üzemszerű használatának biztosítása
· az esetleges rongálások, lopások, stb. folyamatos nyomon követése, folyamatos rögzítése, és a szükséges intézkedések megtétele, szükségszerű javítások, pótlások elvégzése
· a téren megtartandó rendezvények folyamatos műszaki felügyelete, szakmai támogatása
· karácsonyi díszkivilágítás építése - bontása

A városi rehabilitációs vagyonkezelés fenntartási folyamata tovább folytatódik. A korábbi Európai Uniós szemlén az ellenőrzések során megállapították, hogy a fenntartási folyamat keretén belül a műszaki állapot megőrzése megfelelő volt. A kedvezményezett, a Társaságunknak jóváhagyott anyagi eszközökkel az előírtakat biztosította és a vállalt kötelezettségét teljesítette. A támogatási folyamat fenntartása továbbra is szükséges.

A fenti feladatok 2022. évi költségeit és kiadásait a csatolt, üzleti terv tartalmazza. 

6. Az Érdi Városfejlesztési Kft. az Érd Megyei Jogú Város Közgyűlésének 37/2009. (IV.30.) KGY rendelete alapján, a következő feladatokat is köteles ellátni a 2022. évben:

· Érd Megyei Jogú Városra vonatkozó fejlesztési tervek és tanulmányok készítése
· a város rehabilitációval kapcsolatos akcióterületeken megvalósítandó fejlesztések, célkitűzések előkészítése
· kivitelezési, pénzügyi tervek készítése
· integrált városfejlesztési stratégia, akciótervek készítése, rendszeres felülvizsgálata
· telekvásárlások, telekalakítások, épületbontások megszervezése, koordinálása, közterület rendezése
· közmű- és útépítési tevékenység, épület korszerűsítés megszervezése
· akcióterületen magánberuházások koordinálása
· telek, ingatlan értékesítés, bérleti, vagyonkezelői tevékenység
· pénzügyi források felkutatása, pályázatkészítés
A felsorolt tevékenységeket 2022. évben elsősorban saját alkalmazotti létszámmal kívánjuk ellátni. A megfelelően képzett személyzet szakmai kiválasztása, munkába állítása folyamatosan történik. Az alkalmazottak elhelyezési költségét, személyi kiadásait, alapbérét, közlekedési költségtérítését, étkezési hozzájárulását, a munkabérek adóvonzatait, járulékait és a szükséges szakértők díjazását a csatolt pénzügyi terv tartalmazza. 

7. Érd MJV Önkormányzata és az Érdi Városfejlesztési Kft. között 2009. augusztus 18-án, 25 éves időtartamra kötött Város-rehabilitációs vagyonkezelési szerződésnek megfelelően, továbbra is végezzük az Érd, Budai út 16. szám alatti (Központi Kávéház, Érd Városi Televízió) épületének vagyonkezelési feladatait. A vendéglátást gyakorló bérlő szerződését, 2020. szeptember 1-gyel a korábban elnyert pályáztatás döntésének figyelembevételével, változatlan kondíciókkal, további 5 évre meghosszabbítottuk. 
Az épületbe korábban elhelyezésre kerültek, az Érdi Városi TV működését szolgáló tevékenységek. Velük bérleti díj megfizetésében állapodtunk meg. A saját bevételeinket ennek megfelelően a mellékelt táblázatban szerepeltetjük.

8. Érd MJV. Közgyűlésének 36/2014 (II.20.) KGY. határozatának megfelelően Társaságunk látja el, a 2030 Érd, Mária u. 1. szám alatti ingatlan (Érdi Rádió) vagyonkezelési feladatait is. A vagyonkezelési feladatok végzése során keletkező saját bevételeinket, illetve az ezzel kapcsolatos kiadásainkat kimutatásunk tartalmazza. 
Érd MJV. Közgyűlése 178/2018. (IX.27.) KGY. határozatában megbízta Társaságunkat, a 2030 Érd, Mária u. 1. szám alatti ingatlan (21472/2. hrsz.) felújításával és gyermek háziorvosi rendelővé történő átalakításával. Az átalakítás elkészült és a gyermekorvosi rendelő 2018. decemberétől üzemel. Az Önkormányzat ellátási kötelezettségében lévő  gyermekorvosi rendelő bérleti díjával kapcsolatban, még nem született megállapodás, így jelen üzleti tervünk az ezzel kapcsolatos költségeket tartalmazza, de a bevételeket még nem.
 
9. Érd-Ófalu, Római u. 10. szám alatt található hideg vizes kút vízjogi üzemeltetés soron, az Érd Megyei Jogú Város Önkormányzat Közgyűlése 123/2015 (V.28.) határozatában az Érdi Városfejlesztési Kft-t megbízta az Érd Ófaluban található hideg vizes termál kút és a hozzá tartozó kútkifolyó teljes körű üzemeltetési feladatainak elvégzésével. A 2022. évre vonatkozó üzemeltetési, és a fizetendő vízkészlet járulék összegét a mellékelt üzleti tervünk tartalmazza. 

10. Az Érd, Ófalu Molnár utcai meleg vizes termálkút helyettesítő kutas felújítási feladatai 2020. évben elkészültek. Jelen pénzügyi tervezetünk, a vízjogi üzemeltetési engedélyben előírt, meghatározott üzemeltetési feladatok pénzügyi feltételeinek teljesítését és a fizetendő vízkészlet járulék összegét tartalmazza. 

11. Érd MJV. Közgyűlése a 26/2018. (II.22.) számú határozata alapján, Érd Megyei Jogú Város Önkormányzata és Társaságunk Vállalkozási szerződést kötött, az Érd Velencei úton tervezett szabadidőközpont-, és szállásfejlesztés megvalósulásához szükséges közműhálózat kapacitásának bővítése, valamint a megvalósításához szükséges tervezési, engedélyezési, és kivitelezési feladatok teljes körű ellátásának céljából. Továbbá a meglévő szabadvezetékes légvezeték hálózat bontási munkáiról. A szerződés II. 1. pont a, b, c, d, e, g, h, pontjaiban foglaltak 2018. évben teljesültek, az i, és j, pontban foglaltak 2019. évben elkészültek, a projekt megvalósulásához szükséges elektromos hálózat kapacitásának bővítése, a vonatkozó tervezési, engedélyezési és kivitelezési feladatok teljes körű ellátása, továbbá a meglévő szabadvezetékes légvezeték hálózat bontási munkái és az azt követő földkábel építési és rekultivációs munkák, 2021. évben elkészültek. A Mérnök utcai befejező légkábelkiváltási-, kábelfektetési- és úthelyreállítási munkák, valamint a szerződés II.1. pontjának m) n) o) pontjában szereplő munkák, 2022. évi bevételeit és költségeit jelen üzleti tervünk részletesen tartalmazza. A munkák befejezése költségkereten belül valósul meg.



A szerződés II. 1. pontjai a következők:

a) meglévő elektromos hálózatok felmérése, állapotfelvétele
b) engedélyezési tervek készítése, jóváhagyása, igazgatási szolgáltatási díjak rendezése
c) bontási munkák előkészítése, elkészítése
d) meglévő nagyfeszültségű hálózatok szétválasztása, átalakítása
e) légkábel, tartóoszlop, vasbeton alaptest bontása 
f) terület helyreállítás, rekultiváció
g) új kapacitás biztosítás feltárása, tervezése
h) csatlakozási alapdíj, közcélú vezetékdíj ügyintézése, kiegyenlítése
i) trafó aljzatok kialakítása, építése
j) trafóházak beszerzése, elhelyezése
k) trafóházak elektromos szerelése
l) méretlen vezetékek tervezése, engedélyezése
m) fogadó-, és mérőszekrények, méretlen vezetékek építése, elhelyezése, út helyreállítási munkák 
n) megvalósulási dokumentáció készítése
o) földhivatali ügyintézés, szolgalmi jog bejegyzése
12. Érd MJV. Közgyűlése a 87/2016. (IV.28.) határozatával megrendelte, az Érdi Városfejlesztési Kft.-től, az Érd, Tolmács utcának a Velencei út és Jegyző utca közötti szakasz kiépítés útépítési-forgalomtechnikai, csapadék-vízelvezetési engedélyezési tervének elkészítését. A Közgyűlés 58/2018. (III.27.) határozatával megrendelte, Társaságunktól, az Érd, Tolmács utcának a 7-es főút és a Jegyző utca közötti szakasz kiépítés útépítési-forgalomtechnikai, csapadék-vízelvezetési engedélyezési tervének elkészítését és az engedélyek megszerzését is. 
Az építési engedélyezési dokumentációk elkészültek és azok felhasználásával, mindkét szakaszra (I. szakasz: Velencei út és Jegyző utca közötti, II. szakasz: 7-es főút és a Jegyző utca közötti szakasz), az építési engedélyt Társaságunk megkérte. A Pest Megyei Kormányhivatal Érdi Járási Hivatala, az Érd Tolmács utca I. szakaszára 2019. május 21-én, az Érd Tolmács utca II. szakaszára pedig 2019. május 31-én útépítési engedélyét kiadta, 5 éves időtartamra, melyek jogerőre emelkedtek.
A folytatáshoz szükséges ingatlanvásárlások befejeztével, el kell készíteni, mindkét szakasz csapadékvíz-elvezetési, és víziközmű engedélyezési terveit és be kell szerezni a vízjogi létesítési engedélyeket. Az előző időszakról áthúzódó tervezési költségeket jelen üzleti tervünk tartalmazza.

Érd MJV. Közgyűlése 177/2019. (IX. 27.) számú határozatában megbízta Társaságunkat, az Érd, Tolmács u. (Velencei út - Jegyző utca közötti), valamint a (Jegyző u. – 7-es főút) közötti út kiviteli terveinek elkészítésével, illetve a beruházás lebonyolításának feladataival. A kiviteli tervkészítés 60%-a mindkét szakaszra, 2021. évben megvalósult. Jelen üzleti tervünk a fennmaradó 40%-os teljesítés, bevételeit és kiadásait is egyaránt tartalmazza.

13. A SPAR Magyarország Kereskedelmi Kft. az Érd, Gépész utca 14. alatt egy új 447.80 m2-es Rendezvényházat épített és azt, 2017. augusztus végén bérbe adta az Érd Megyei Jogú Város részére. A létesítmény üzemeltetésével, - a 2017. december 14-én megkötött, üzemeltetési szerződés keretén belül- az Érd Megyei Jogú Város Önkormányzata az Érdi Városfejlesztési Kft.-t bízta meg, 10 éves időtartamra. 

Az üzemeltető által nyújtott szolgáltatásnak ki kell terjednie:

a) a bérleményben található bútorok, berendezések, gépek üzemeltetésére, karbantartására, javítására, szükség esetén cseréjére, 
b) kert gondozására, locsolására, fűnyírására, kiszáradt, elhalt növények pótlására, szükség esetén további növénytelepítésre, 
c) külső-, belső állványos takarításra negyedévente, 
d) külső területek heti 2 alkalommal történő takarítására, 
e) téli időjárás esetén hó- és síkosság mentesítésre,
f) rágcsálóírtásra,
g) érintésvédelmi, és villámvédelmi mérések végzésére,
h) tűzjelző berendezések karbantartására, üzemeltetésére,
i) VRV szivárgás vizsgálatok rendszeres elvégzésére,
j) riasztó karbantartására, üzemeltetésére és javítására, 
k) tűz átjelző rendszer karbantartására, üzemeltetésére,
l) fűtés és hűtés rendszerek karbantartására, üzemeltetésére, javítására,
m) locsolóhálózat karbantartására, üzemeltetésére, javítására, 
n) motoros rácsok karbantartására, üzemeltetésére, javítására,
o) motoros ablakok karbantartására, üzemeltetésére, javítására,
p) internethálózat karbantartására, üzemeltetésére, javítására,
Az üzemeltetés 2022. évi díját, havi bontásban az üzleti tervben szerepeltetjük. 

14. Érd Megyei Jogú Város Önkormányzata 2019. július 17-i időponttal, Üzemeltetési szerződést kötött Társaságunkkal, a Város tulajdonát képező és természetben az Érd, Bagoly u 2/A. szám alatti ingatlanon található, háromszintes orvosi rendelő épületének komplett, mindenre kiterjedő üzemeltetésére. 

Az üzemeltetésbe vett, akadálymentesített létesítmény, két felnőtt-, két gyermekorvosi rendelőt, fiókgyógyszertárat és a védőnői szolgálat tevékenységét biztosító helységcsoportot foglalja magába. 

Az Üzemeltető által nyújtott szolgáltatásnak ki kell terjednie:

a) a rendelőben található bútorok, berendezések, gépek üzemeltetésére, karbantartására, javítására, szükség esetén cseréjére,
b) kert gondozására, locsolására, fűnyírására, kiszáradt, elhalt növények pótlására, szükség esetén további növénytelepítésre,
c) külső területek heti 2 alkalommal történő takarítására,
d) külső-, belső állványos ablaktakarításra fél évente,
e) téli időjárás esetén hó- és síkosság mentesítésre,
f) rágcsálóirtásra,
g) érintésvédelmi, és villámvédelmi mérések végzésére,
h) tűzjelző berendezések karbantartására, és üzemeltetésére,
i) riasztó karbantartására, üzemeltetésére, javítására,
j) tűz átjelző rendszer karbantartására, üzemeltetésére, javítására,
k) fűtés és hűtés rendszerek karbantartására, üzemeltetésére, javítására,
l) locsolóhálózat karbantartására, üzemeltetésére, javítására,
m) lift üzemeltetésére, javítására,
n) internethálózat karbantartására, üzemeltetésére, javítására.
A fenti feladatok 2022. évi költségeit és kiadásait és a kölcsönösen egyeztetett első beszerzések szükséges ráfordításait a csatolt, üzleti terv tartalmazza. 

15. Érd Megyei Jogú Város Önkormányzatának Közgyűlése, 151/2019. (VI.27.) számú határozatával döntött a 056 helyrajzi számú, 2030 Érd, Csónak u. 1. szám alatti, – az Önkormányzat tulajdonát képező - ingatlan, állagmegóvási céllal történő üzemeltetésbe adásáról. 

A Közgyűlés megbízta Társaságunkat, az 1413 m2 nagyságú lakóház, udvar és gazdasági épület, valamint egy 1 hektár 986 m2 nagyságú gyümölcsös művelési ágú, összesen 12399 m2 nagyságú ingatlan tekintetében az alábbi feladatokkal: 

a) az épület külső, belső állagának megóvásával,
b) villany, víz és fűtési rendszerek karbantartásával, javításával, szükség esetén cseréjével,
c) egyéb berendezések karbantartásával, üzemeltetésével,
d) rágcsálóírtással,
e) téli időjárás esetén hó- és síkosság mentesítéssel,
f) az ingatlanon található növényzet gondozásával, gyommentesítéssel, kiszáradt, elhalt növények eltávolításával.
A fenti feladatok 2022. évi költségeit és kiadásait a csatolt, üzleti terv tartalmazza. 

16. Érd Megyei Jogú Város Közgyűlése, 55/2020. (II.27.) számú határozatával megbízta Társaságunkat, a tulajdonában lévő 2030 Érd, Alsó u. 2. szám alatti ingatlanban (Gesztelyi ház) található Városi Galéria szakmai, kulturális működtetésével. 
A felek együttműködésének jogszabályi alapja a muzeális intézményekről, a nyilvános könyvtári ellátásról és közművelődésről szóló 1197 évi CXL törvény 79. §-a, és a Megbízó helyi közművelődési feladatok ellátásáról szóló 16/2019. (IX:30.) számú rendeletének 4 § (1) bekezdés b) pontja, melyek körülírják a közművelődési feladatellátás megállapodásban végezhető kulturális tevékenységek körét és azok kereteit.
A közművelődési megállapodás szerint, Társaságunk feladatai a következők:
 A város környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása tevékenysége körében különösen:
a) működteti a város művészeti galériáját,
b) rendszeresen szervez kortárs képző- és iparművészeti, valamint fotóművészeti kiállításokat,
c) kiadványokat ad ki,
d) segíti a helyi művészeti élet szerveződését, kapcsolatot tart a város és vonzáskörzete alkotóival, valamint az országos művészeti intézményekkel, szervezetekkel,
e) segíti a kortárs művészet értékeinek megismerését,
f) biztosítja a galéria tevékenységének sajtónyilvánosságát,
g) szabad kapacitásban helyt ad egyéb rendezvények, programok szervezéséhez
A Szolgáltató (Érdi Városfejlesztési Kft.) a közművelődési minimális nyitvatartását az alábbiak szerint köteles biztosítani:
- keddtől szombatig 10-18 óra között, illetve a programokhoz igazodva tart nyitva
- minden év júliusában előre meghirdetett időpontban karbantartási szünetet tart
A Szolgáltató a kiállításokra térítésmentesen biztosítja a közönség számára a belépést.
A Közművelődési megállapodás szerint helyt kell adnunk, szabad kapacitás terhére egyéb rendezvény, program szervezéséhez. Az idei évben több kulturális szervezet, egyesület tart igényt a galéria felső szintjén lévő nagy terem bérlésére, az ezzel kapcsolatos bevételeinket és kiadásainkat az üzleti tervünk tartalmazza. 

A covid járvány miatt két alkalommal is elmaradt az Érdi Művésztelep alkotótábora, melynek működését 2022. év nyarán (július 17. és július 31. között) újra biztosítani kívánja az Érdi Galéria. Az érdi alkotó telep az elmúlt tíz évben, a magyar kortárs festészet ismert és számontartott műhelyévé vált, rangos helyet biztosítva ezzel a város számára az ország művészeti életében. A művésztelep 12 – helyi és meghívott – művész számára biztosítja az alkotómunka feltételeit, étkezéssel, szállással, berendezett műtermekkel, szakmai anyagokkal. A tábor miatt felmerült bevételeinket és kiadásainkat üzleti tervünk tartalmazza.
A felsorolt tevékenységek 2022. évi költségeit a csatolt üzleti terv tartalmazza.
17. Érd Megyei Jogú Város Közgyűlése 56/2020. (II.27) számú határozatával döntött, a kizárólagos tulajdonát képező 2030 Érd, Alsó u. 2. szám alatti, „galéria és kávéház” megjelölésű ingatlan üzemeltetésbe adásáról. Az ingatlan 2020. március 01. napjától az Érdi Városfejlesztési Kft. üzemeltetése alatt áll.
Üzemeltető által nyújtott szolgáltatások a következők:
a) fűtési rendszer üzemeltetése, karbantartása, felügyelete,
b) víz-, gáz-, elektromos-, telefon-, csatornarendszer üzemeltetése, karbantartása, felügyelete, valamint a közüzemi szolgáltatókkal a saját nevében és költségviselése mellett szerződések megkötése, továbbá internet hozzáférés biztosítása,
c) riasztó rendszer kezelése, üzemeltetése, karbantartása,
d) tűzoltó készülékek karbantartása,
e) belső udvar térvilágításának üzemeltetése, karbantartása, kivéve a Magyar Földrajzi Múzeum elektromos hálózatához tartozó 2 db kandellábert,
f) az a)-e) pontokban fel nem sorolt, az épület üzemszerű működéséhez szükséges feladatok, karbantartások, javítások ellátása
Az üzemeltetés 2022. évi díját, havi bontásban az üzleti tervben szerepeltetjük.
18. Üzemeltetési szerződés tervezet alapján Érd Megyei Jogú Város Önkormányzata (Üzemeltetésbe adó), az érdi 21472/1. hrsz-ú 850 m2 nagyságú, természetben a 2030 Érd, Diósdi út 14/a szám alatti ingatlanon található épület és a hozzá tartozó kert üzemeltetési feladatainak ellátásával bízta meg Társaságunkat. Az ingatlanon található kétszintes épület jelenleg a Védőnői Szolgálatnak ad otthont. 

Az Üzemeltető által nyújtott szolgáltatásnak ki kell terjednie:
a) a Védőnői Szolgálatban található beépített bútorok, berendezések, gépek üzemeltetésére, karbantartására, javítására. szükség esetén cseréjére,
b) kert gondozására, locsolására, fűnyírására, kiszáradt, elhalt növények pótlására, szükség esetén további növénytelepítésre,
c) külső területek heti 2 alkalommal történő takarítására,
d) külső-, belső állványos ablaktakarításra félévente,
e) téli időjárás esetén hó- és síkosság mentesítésre,
f) rágcsálóirtásra,
g) érintésvédelmi és a villámhárító rendszer kiépítését követően, a villámvédelmi mérések végzésére,
h) tűzvédelmi berendezések karbantartására, üzemeltetésére,
i) riasztó karbantartására, üzemeltetésére, javítására, 
j) tűzjelző rendszer karbantartására, üzemeltetésére, javítására,
k) fűtés és a kiépítendő hűtés rendszerek karbantartására, üzemeltetésére, javítására,
l) a létesítendő locsolóhálózat karbantartására, üzemeltetésére, javítására,
m) internethálózat karbantartására, üzemeltetésére, javítására
Az üzemeltetésre átvett ingatlan 2022. évi költségeit a csatolt pénzügyi tervünk tartalmazza.
19. Érd Megyei Jogú Város Önkormányzata pénzügyi keretet biztosított az Érdi Városfejlesztési Kft. részére, önkormányzati ingatlanokra vonatkozóan, valamint a beérkezett lakossági igénylések alapján, házi átemelők és kapcsolódó berendezéseinek beszerzésére, telepítésére és a felhasználók részére az üzemeltetőkkel közösen történő átadására. A kivitelezési munkák, valamint a beépítendő berendezések díját szerepeltettük havi bontásban, jelen üzleti tervünkben. 
20. Érd Megyei Jogú Város Önkormányzata és az Érdi Városfejlesztési Kft. között Megbízási szerződés jött létre, az Érd, Mély út 25. szám alatti 24571 hrsz-ú ingatlanon létesítendő, önkormányzati présház építésének beruházás-lebonyolítói feladatok ellátására.
Szerződés szerint az elvégzendő feladatok a következők:

a) a Beruházás kivitelezőjének kiválasztására irányuló közbeszerzési eljárás lebonyolításának figyelemmel kísérése
b) a Beruházás előkészítésével, területbiztosítással kapcsolatos feladatokban történő közreműködés
c) a kivitelezés műszaki ellenőri feladatainak ellátása
d) a tervezői művezetés szükségességének meghatározása
e) a munkaterület átadáson való részvétel a Megbízó képviseletében
f) a Beruházás teljes folyamata során a műszaki tartalom szakmai felügyelete, annak mennyiségi és minőségi ellenőrzése, feladatok megvalósításának, teljesítésének, határidők betartásának figyelemmel kísérése és ellenőrzése
g) az építési napló ellenőrzése, az építési naplóba tett bejegyzések és a kapcsolódó jegyzőkönyvek észrevételezése, illetve ellenjegyzése a Megbízó nevében
h) kapcsolattartás, együttműködés, illetve igény esetén tanácsadás a Megbízó munkatársaival, a projektben közreműködő alvállalkozókkal, szakértőkkel, partnerekkel, illetve részvétel a Beruházás megvalósításában résztvevőkkel, a projektet érintő Hatóságokkal, és a Támogató képviselőivel a megbeszéléseken, tárgyalásokon
i) az ellenőrzéseken való részvétel, a szükséges dokumentumok rendelkezésre bocsátásával, a szükséges információk, kért adatok megadásával, valamint a fizikai eszközökhöz való hozzáférés biztosításával
j) a projekt végrehajtásának szervezése, kezdeményezése és irányítása a Támogatói okirat tartalma alapján, javaslattétel a szükséges teendők végrehajtására
k) a beépített anyagok, szerkezetek, berendezések és minőségtanúsítási dokumentumainak meglétének ellenőrzése
l) az építkezés gazdasági (pénzügyi) felügyelete, az elszámolások, a költségek, a részteljesítések nyomon követése, a számlák tartalmi és formai ellenőrzése, a számlához tartozóan a szakmaki teljesítésigazolás megtétele és megtételének ellenőrzése, a szükséges intézkedések kezdeményezése
m) a projekthez kapcsolódó beszámolási kötelezettségek, jelentések elkészítésének koordinálása, és annak biztosítása, hogy az Építtető azokat időben teljesíteni tudja. A projekt adminisztratív feladatainak ellátásának segítése. Szükség esetén hiánypótlások, korrigálások teljesítésében való közreműködés
n) a Megbízó képviseletében a műszaki átadás-átvételi eljárás lebonyolításának, az esetleges hibalista és hiányjegyzék összeállításának koordinálása
o) közreműködés a használatbavételi engedély beszerzésében
p) az utó-felülvizsgálati eljárásokkal, szavatossági és garanciális igények érvényesítésével kapcsolatos lebonyolítói feladatok végzése
A beruházás lebonyolításával kapcsolatos költségeinket, szerződés szerint a 2022. évi üzleti tervünk tartalmazza.
21. Érd MJV. Önkormányzata megbízta Társaságunkat a 2030 Érd, Burkoló u. 40. alatti létesítmény (Fenyves-Parkvárosi Köznevelési Centrum) próbaüzemének lebonyolításával. 
Beüzemelési feladatok:
- Épület őrzése
- Beépített műszaki berendezések felügyelete
- Légtechnika ellenőrzése
- Épületfelügyelet követése
- Uszoda gépészet felügyelete
- Uszoda víz kezelése
- Tűzjelző rendszer felügyelete
- HRV rendszer ellenőrzése
- Kamera rendszer figyelése
- Riasztórendszerek élesítése/hatástalanítása
- Közműrendszerek ellenőrzése 
- Állagmegóvó takarítási feladatok
- Zöldterület gondozása
- Vízjogi engedély előkészítő munkálatai
- Esetleges garanciális hibák feltárása
- Napelem felügyelete
- Garancia miatti karbantartási szerződések előkészítése – megkötése.
A megbízás szerinti feladataink ellátása folyamatosan biztosított. A vízjogi engedély előkészítése rendben zajlik, a hatóság felé történő beadása 2022. I. negyedévében megtörténhet. Pénzügyi tervezetben közepesen optimista számítást vettünk figyelembe és ennek alapján készítettük el. A sportcsarnok és uszoda tekintetében, a bútorzatok és egyéb tartozékainak I. negyedévben történő sikeres közbeszerzését feltételezve, várhatóan május hónapban megnyitásra kerülhet. Bevételeink növekedése és kiadásink csökkentése augusztus-szeptember hónaptól várható, melynek feltétele az iskola ezen időszakban történő megnyitása. Bevételeinket és kiadásainkat fentiek alapján tartalmazza az üzleti tervünk.
Kérjük az Érdi Városfejlesztési és Szolgáltató Kft., előzőekben részletezett a 2022. évre vonatkozó bevételében és kiadásában egyező 1.302.788.- Ft végösszegű üzleti tervének elfogadását!

